สืบศักดิ์ ผันสืบ

พันตำรวจโท สืบศักดิ์ ผันสืบ (เกิด 14 ธันวาคม พ.ศ. 2520)  ฉายา โจ้ หลังเท้า เป็นนักกีฬาตะกร้อทีมชาติไทย ตำแหน่งแบ็ก กรรมการสมาคมกีฬาตะกร้อแห่งประเทศไทย ปัจจุบันเป็นรองผู้กำกับการจราจรสถานีตำรวจนครบาลวังทองหลาง

 ประวัติ 
เกิดเมื่อวันที่ 14 ธันวาคม พ.ศ. 2520 ที่ตำบลคุ้งพะยอม อำเภอบ้านโป่ง จังหวัดราชบุรี เป็นบุตรของนายสมจิต ผันสืบ (ข้าราชการบำนาญ) กับนางขนิษฐา ผันสืบ (หัวหน้าผู้ดูแลเด็ก ศูนย์พัฒนาเด็กเล็ก ตำบลคุ้งพะยอม)

จบการศึกษาชั้นประถมศึกษา จากโรงเรียนสารสิทธิ์พิทยาลัย 
ระดับประกาศนียบัตรวิชาชีพ (ปวส.) จากโรงเรียนพณิชยการกรุงเทพ 
จบปริญญาตรี จากวิทยาลัยกรุงเทพธนบุรี 
จบปริญญาโท คณะบริหารธุรกิจ สาขาวิชาบริหารจัดการทั่วไป และคณะรัฐศาสตร์ สาขาวิชารัฐประศาสนศาสตร์ สัมฤทธิบัตร วิชากฎหมาย 3 ตัว จากมหาวิทยาลัยกรุงเทพธนบุรี

ชีวิตครอบครัว สืบศักดิ์สมรสกับศิลัมพา เลิศนุวัฒน์ อดีต สมาชิกสภาผู้แทนราษฎรกรุงเทพมหานคร เขตคลองสาน บุตรสาวของนายสัมพันธ์ เลิศนุวัฒน์ ณ ห้องแกรนด์ ฮอลล์ โรงแรมพลาซ่า แอทธินี ถนนวิทยุ เมื่อวันที่ 3 เมษายน พ.ศ. 2556จำได้ไหม? สืบศักดิ์ ผันสืบ แต่งงานแล้วจ้า!

 ผลงาน  
สืบศักดิ์ได้รับคัดเลือกเข้าร่วมทีมชาติไทยเป็นครั้งแรก เมื่อปี พ.ศ. 2539 ในการแข่งขันตะกร้อชิงถ้วยพระราชทานคิงส์คัพ ครั้งที่ 12 ที่อำเภอหาดใหญ่ จังหวัดสงขลา

สืบศักดิ์เข้าร่วมการแข่งขันกีฬาซีเกมส์ 7 ครั้ง มีผลงานดังนี้
 2 เหรียญทอง ซีเกมส์ 1997 (ครั้งที่ 19) ที่จาการ์ตา ประเทศอินโดนีเซีย 
 2 เหรียญทอง ซีเกมส์ 1999 (ครั้งที่ 20) ที่บันดาร์เซอรีเบอกาวัน ประเทศบรูไน
 2 เหรียญทอง ซีเกมส์ 2001 (ครั้งที่ 21) ที่กัวลาลัมเปอร์ ประเทศมาเลเซีย
 2 เหรียญทอง ซีเกมส์ 2003 (ครั้งที่ 22) ที่ฮานอยและนครโฮจิมินห์ ประเทศเวียดนาม
 1 เหรียญเงิน ซีเกมส์ 2005 (ครั้งที่ 23) ที่มะนิลา ประเทศฟิลิปปินส์
 2 เหรียญทอง ซีเกมส์ 2007 (ครั้งที่ 24) ที่นครราชสีมา ประเทศไทย
 2 เหรียญทอง ซีเกมส์ 2009 (ครั้งที่ 25) ที่เวียงจันทน์ ประเทศลาว

และร่วมการแข่งขันกีฬาเอเชียนเกมส์ 4 ครั้ง มีผลงานดังนี้
 2 เหรียญทอง เอเชียนเกมส์ 1998 (ครั้งที่ 13) ที่กรุงเทพมหานคร ประเทศไทย 
 2 เหรียญทอง เอเชียนเกมส์ 2002 (ครั้งที่ 14) ที่ปูซาน ประเทศเกาหลีใต้ 
 2 เหรียญทอง เอเชียนเกมส์ 2006 (ครั้งที่ 15) ที่โดฮา ประเทศกาตาร์
 1 เหรียญทอง เอเชียนเกมส์ 2010 (ครั้งที่ 16) ที่กวางโจว ประเทศจีน

 รับราชการตำรวจ 
ในวันที่ 10 มกราคม พ.ศ. 2550 ได้รับการประดับยศเป็นร้อยตำรวจตรี (ร.ต.ต.) สังกัดกองกำกับการสายตรวจ กองบังคับการสายตรวจและปฏิบัติการพิเศษ หรือ ตำรวจ 191 (บช.น.) จาก พลตำรวจเอกเสรีพิศุทธ์ เตมียาเวส ผู้บัญชาการตำรวจแห่งชาติ พร้อมกับเพื่อน ๆ นักกีฬาทีมชาติอีกหลายคน 5นักกีฬาไทยติดยศ ร.ต.ต. 

หลังจากครองยศถึง ร.ต.อ. จึงได้เลื่อนตำแหน่งเป็นสารวัตรงานป้องกันและปราบปราม สถานีตำรวจนครบาลพหลโยธิน ในปี พ.ศ. 2558
จนกระทั่งวันที่ 1 มิถุนายน 2559 ได้ดำรงตำแหน่งสารวัตร สถานีตำรวจท่องเที่ยว 8 (กาญจนบุรี) กองกำกับการ 2 กองบังคับการตำรวจท่องเที่ยว ควบคุมดูแลพื้นที่ 4 จังหวัด ได้แก่ กาญจนบุรี ราชบุรี สุพรรณบุรี และนครปฐม หลังจากนั้นดำรงตำแหน่ง สารวัตรป้องกันปราบปราม สถานีตำรวจนครบาลวังทองหลาง กองบังคับการตำรวจนครบาล 4

นอกจากเป็นข้าราชการตำรวจแล้ว ยังเป็นเลขาธิการสมาคมฟุตวอลเล่ย์และประธานเทคนิคกีฬาฟุตวอลเล่ย์ สมาคมฟุตวอลเล่ย์แห่งประเทศไทย และคณะทำงานด้านประชาสัมพันธ์ของกระทรวงการพัฒนาสังคมและความมั่นคงของมนุษย์

ปัจจุบันดำรงตำแหน่ง รอง ผกก.จร.สน.วังทองหลาง และกรรมการสมาคมกีฬาตะกร้อแห่งประเทศไทย

 ผลงานการแสดง 
เกิดมาลุย
หนูกันภัย ศึกมหายันต์ ยิงกันสนั่นจอ รับบทเป็น อาจารย์หนู กันภัย ในวัยผู้ใหญ่
มิวสิกวิดีโอ เพลง จากวันนี้ไป ให้ใจนำทาง ของ ฝน ธนสุนทรมิวสิกวีดีโอ เพลง จากวันนี้ไป ให้ใจนำทาง.
ละครใจสู้มุ่งสู่ฝัน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๓ , เล่ม ๑๓๘ ตอนพิเศษ ๓ ข หน้า ๑๐๘, ๑ พฤษภาคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๐, เล่ม ๑๓๔ ตอนที่ ๕๒ ข หน้า ๙๒, ๑๖ ตุลาคม ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์, เล่ม ๑๑๙ ตอนที่ ๒๑ ข หน้า ๑๘, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๖๐ , เล่ม ๑๓๔ ตอนที่ ๕๒ ข หน้า ๓๐, ๑๖ ตุลาคม ๒๕๖๐

 อ้างอิง 

หมวดหมู่:บุคคลจากอำเภอบ้านโป่ง
หมวดหมู่:คู่สมรสของนักการเมืองไทย
หมวดหมู่:นักกีฬาชาวไทย
หมวดหมู่:นักกีฬาจากจังหวัดราชบุรี
หมวดหมู่:นักเซปักตะกร้อชาวไทย
หมวดหมู่:นักกีฬาไทยที่ได้เหรียญทองเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ตำรวจชาวไทย
หมวดหมู่:บุคคลจากโรงเรียนสารสิทธิ์พิทยาลัย
หมวดหมู่:บุคคลจากคณะรัฐศาสตร์ มหาวิทยาลัยกรุงเทพธนบุรี
หมวดหมู่:ผู้ได้รับเครื่องราชอิสริยาภรณ์ จ.ภ.